প্রদন্যা পুলিশের কাছে অভিযোগ করেছেন, দু’বছর আগে সুরেশ গোবিন্দ সারভাসের সঙ্গে তাঁর বিয়ে হয়। কিন্তু তার পর থেকেই তাঁকে কালো বলে নানা রকম কথা শোনাতেন স্বামী-সহ শাশুড়ি সিন্ধু সারভাসে, বিবাহিত দুই ননদ এবং অন্য প্রায় সব আত্মীয়রাই। পাশাপাশি তাঁর রান্না নিয়েও নানা রকম কটূ কথা শোনাত তারা। সেই রাগ ও অভিমানেই শ্বশুরবাড়ির লোকজনকে খুনের চেষ্টা করেন বলে পুলিশকে জানিয়েছেন প্রদন্যা।